নিল ডিগ্রেস টাইসন
নিল ডিগ্রেস টাইসন (ইংরেজি: Neil deGrasse Tyson; /ˈniːəl dəˈɡræs ˈtaɪsən/; জন্ম: ৫ অক্টোবর ১৯৫৮) একজন মার্কিন জ্যোতিঃপদার্থবিজ্ঞানী, বিশ্বতাত্ত্বিক, লেখক এবং বিজ্ঞান যোগাযোগকারী। তিনি বর্তমানে পৃথিবী এবং মহাকাশের রোজ কেন্দ্রের হেইডেন তারামণ্ডলের ফ্রেডেরিক পি. রোজের পরিচালক এবং আমেরিকান মিউজিয়াম অফ ন্যাচারাল হিস্ট্রির জ্যোতিঃপদার্থবিজ্ঞান বিভাগের সহকারী গবেষক। ২০০৬ থেকে ২০১১ সাল পর্যন্ত তিনি পিবিএস-এর বিজ্ঞান শিক্ষা টেলিভিশন অনৃষ্ঠান নোভা সাইন্স নাও-এর আয়োজক ছিলেন এবং দ্যা ডেইলি শো, দ্যা কলবার্ট রিপোর্ট, এবং রিয়েল টাইম উইথ বিল মাহের অনুষ্ঠানে বারংবার আমন্ত্রিত অতিথি ছিলেন। ২০০৯ সালে তিনি সাপ্তাহিক রেডিও শো স্টার টক চালু করেন। ২০১৪ সালে তিনি কার্ল সেগানের কসমস: অ্য পারসোনাল ভয়েজ (১৯৮০)-এর ধারাবাহিক পর্ব কসমস: এ স্পেসটাইম ওডেসি চালু করেন।